钦定古今图书集成/理学汇编/字学典/第049卷 > 《怀素草书歌》窦冀
## 钦定古今图书集成/理学汇编/字学典/第049卷 > 《怀素草书歌》窦冀

“狂僧挥翰狂且逸，独任天机摧格律。龙虎惭因点画
生，雷霆却避锋铓疾。鱼笺素绢岂不贵，只嫌局促儿
童戏。粉壁长廊数十闲，兴来小豁胸襟气。长幼《集贤》
豪至，枕糟藉麹犹半醉。忽然叫绝三五声，满壁纵横
千万字。吴兴张老尔莫颠，叶县公孙我何谓。如熊如
罴不足比，如虺如蛇不足拟。涵物为动鬼神泣，狂风”
入林花乱起。殊形怪状不易说，就中枯燥尤惊绝。边
风杀气同惨烈，崩楂卧木争摧折。塞艸遥飞大漠霜，
弥天乱下阴山雪。偏看能事转新奇，郡守王公同赋
诗。枯藤劲铁愧三舍，骤雨寒猿惊一时。此僧绝艺人
莫测，假此常为护持力。连城之璧不可量，五百年知
草圣当。